**Tlačová správa**

**VGP PARK BRATISLAVA VÍTA NOVÝCH NÁJOMCOV – SPOLOČNOSTI APOLLO TYRES A PACKETA SLOVAKIA**

**• Piata hala vo VGP ParkU Bratislava bola dokončená a odovzdaná svojim nájomcom Apollo Tyres a Packeta Slovakia**

**• VGP Park Bratislava kladie veľký dôraz na udržateľnosť a energetickú účinnosť s cieľom získať certifikát BREEAM Excellent**

**• Park bude mať celkom jedenásť budov, celková prenajímateľná plocha bude 404 000 m2**

**18. júla, Bratislava:** Spoločnosť VGP, vlastník, manažér a developer semi-industriálnych a logistických nehnuteľností, odovzdala do užívania novo dokončené priestory v hale „D“ vo VGP Parku Bratislava dvom novým nájomcom. Apollo Tyres, popredný výrobca pneumatík, si dohromady prenajal 30 799 m² na účely skladovania, ale aj ako administratívne, sociálne a technické zázemie. Spoločnosť Packeta Slovakia, významný poskytovateľ logistických služieb, obsadil celkom 9 269 m², ktoré využije ako pre efektívne skladovanie a triedenie zásielok v novom depe, tak aj pre pracovníkov back office. Obaja nájomcovia už zahájili plnú prevádzku.

VGP Park Bratislava kladie veľký dôraz na udržateľnosť a energetickú účinnosť. Všetky nové budovy cielia na certifikáciu metódou BREEAM na úrovni „Excellent. Park ponúka množstvo ekologických riešení, vrátane inštalácie fotovoltaických panelov na strechách budov a nabíjacích staníc pre elektrické vozidlá.

Apollo Tyres Limited je nadnárodnou spoločnosťou so špecializáciou na výrobu pneumatík. Založená bola v roku 1972 v Gurugrame v Indii a teraz poskytuje služby vo viac ako 100 krajinách sveta. Jej výroba je rozložená do piatich závodov v Indii a po jednom v Holandsku a Maďarsku. Z nového skladu vo VGP Parku Bratislava bude Apollo Tyres zásobovať okolité krajiny a pridružených zákazníkov. V neskoršej fáze sem tiež zlúčia existujúce menšie jednotky.

Packeta Slovakia, dcérska spoločnosť pôvodom českej skupiny Packeta založenej v roku 2010, sa zameriava na komplexné logistické služby pre e-shopy a od roku 2019 aj na prepravu zásielok medzi fyzickými osobami. Na slovenskom trhu pôsobí viac ako desať rokov, kde sa štyri roky po sebe umiestnila na popredných priečkach súťaže Najzamestnávateľ. Packeta Group v súčasnosti ponúka cez 144 069 výdajných miest a 6 730 Z-Boxov na doručovanie zásielok po celom svete.

*„Do nových a výrazne väčších priestorov vo VGP Park Bratislava sťahujeme dvojicu našich doterajších skladových a triediacich priestorov z hlavného mesta. Depo Bratislava – Triblavina tak plne nahradí depa Na pántoch a v Kopčianskej ulici, vďaka čomu dokážeme zásadne zefektívniť naše procesy a zodpovedne sa pripraviť na tohtoročnú sezónu predvianočných nákupov. Počas nej očakávame až trojnásobný nárast počtu zásielok oproti zvyšku roka. Našim cieľom bude ako vždy zákazníkom doručiť všetky zásielky z e-shopov včas a bez zdržania,“* komentuje Michal Magát, Head of Operations and Logistics v Packet Slovakia.

Hala D je piatou budovou v poradí, ktorá už bola dokončená vo VGP Parku Bratislava. Park je teraz stopercentne obsadený prestížnymi nájomcami ako je Continental Barum, DIRKS, Geis SK či Coca-Cola. V dlhodobom horizonte bude park zahŕňať celkom 11 hál s celkovou prenajímateľnou plochou cez 400 000 m². Do konca tohto roka VGP plánuje začať výstavbu ešte doteraz voľnej haly C. Tá je v súčasnej dobe ponúkaná potenciálnym nájomcom s minimálnou veľkosťou jednotky od 4 000 m². Po kompletnom dokončení sa VGP Park Bratislava stane jedným z najväčších parkov v európskom portfóliu spoločnosti VGP.

**Technické parametre VGP Parku Bratislava I a II:**

● Plocha: 906 000 m2

● Prenajímateľná plocha: 404 000 m2

● Aktuálne voľná plocha: 270 000 m2

● Minimálna veľkosť jednotky: 4 000 m2

● Počet hál: 11

● Certifikácia haly: BREEAM Excellent

**O SPOLOČNOSTI VGP**

VGP je celoeurópsky vlastník, manažér a developer špičkových logistických a semi-industriálnych nehnuteľností a poskytovateľ riešení obnoviteľných zdrojov energie. Prevádzkuje plne integrovaný podnikateľský model s kapacitou a dlhodobou expertízou naprieč dodávateľským reťazcom. Spoločnosť bola založená v roku 1998 ako belgický rodinný developer nehnuteľností v Českej republike. Dnes, s cca 368 zamestnancami, VGP prevádzkuje aktíva v 17 európskych krajinách, a to ako priamo, tak prostredníctvom niekoľkých 50:50 spoločných podnikov. K decembru 2023 predstavovala hrubá hodnota aktív spoločnosti VGP, vrátane 100% spoločných podnikov, sumu 7,19 miliardy EUR a čistá hodnota aktív (EPRA NTA) spoločnosti predstavovala 2,3 miliardy EUR. Spoločnosť VGP je kótovaná na burze Euronext Brussels (ISIN: BE0003878957).

Další informace najdete na: [**http://www.vgpparks.eu**](http://www.vgpparks.eu/)

**KONTAKTNÍ ÚDAJE PRO MÉDIA**

|  |  |
| --- | --- |
| Tereza ŠtosováCrest Communications, a.s.  | Tel: +420 778 495 239e-mail: tereza.stosova@crestcom.sk  |
| Naďa KováčikováVGP – Industriálne stavby, s.r.o. | Tel.: +421 (0) 908 110 002e-mail: nada.kovacikova@vgpparks.eu  |